OzLabs/hebrew-wiki-articles huggingface dataset:
Magical Mystery Tour (שיר)

Magical Mystery Tour (בעברית: מסע המסתורין הקסום) הוא שיר מאת להקת הביטלס. השיר הוא שיר הנושא של האלבום עם אותו השם (Magical Mystery Tour) וגם שיר הנושא של הסרט Magical Mystery Tour. השיר נכתב בעיקר על ידי פול מקרטני, אך הקרדיט ניתן ללנון-מקרטני.

הביטלס הקליטו את השיר ב-1967 בחודשים אפריל ומאי, לאחר שסיימו לעבוד על האלבום Sgt. Pepper's Lonely Hearts Club Band וכמה חודשים לפני שעבדו על הסרט.

השיר משמש כהקדמה לקהל, בסגנון של השיר הפותח את Sgt Pepper's וכולל קריאות של מנהל קרקס, תרועות חצוצרה וקולות של תחבורה.

== קרדיטים ==
הביטלס

פול מקרטני - שירה וקולות רקע, פסנתר, גיטרת בס, הקול של מנהל הקרקס, כלי הקשה

ג'ון לנון - שירה וקולות רקע, גיטרה אקוסטית, כלי הקשה

ג'ורג' האריסון - גיטרה מובילה, כלי הקשה

רינגו סטאר - תופים, כלי הקשה

מוזיקאים נוספים

מל אוונס וניל אספינל - כלי הקשה

דייוויד מייסון, אלגר הוורת, Roy Copestake וג'ון וילברהאם - חצוצרה

==קישורים חיצוניים==

קטגוריה:שירי הביטלס
נשלם

בדקדוק, הזמן הנִשְׁלַם נועד לתיאור פעולה שבוצעה קודם לזמן הדיבור (בשפת הדיבור מקובל גם המונח "הזמן המושלם"). 

==באנגלית==
באנגלית, הזמן הנִשְׁלַם נוצר באמצעות הוספת הפועל "To have" לפני הפועל המרכזי במשפט, והטייתו בהתאם. כך, למשל, במשפט "I have visited 10 countries", "אני ביקרתי בעשר מדינות", הזמן מתייחס לכך שהדובר ביקר בעשר מדינות עד הזמן שבו הוא מדבר. הזמן הנִשְׁלַם יכול לבוא גם בעבר, כמו למשל במשפט "When I returned home, I saw the window had been broken", "כשחזרתי הביתה, ראיתי שהחלון היה שבור". הכוונה היא שהחלון נשבר טרם החזרה הביתה של הדובר. הזמן הנִשְׁלַם יכול לבוא גם בעתיד, כמו למשל במשפט: "I will see the window will have been broken", או אף בעבר ממושך, כגון במשפט "The boy was delighted with his new bike because he had been wanting".

==הערות שוליים==

קטגוריה:זמן
קטגוריה:דקדוק
תילוי

בדקדוק, תִּילּוּי (באנגלית: Subjunctive) הוא מודוס המתייחס לציווי או בקשה הנמצאות בפסוקיות שבמשפטים משועבדים.

==בפרוטו-הודו-אירופית==
בפרוטו-הודו-אירופית מופיע מודוס של תילוי. בפעלים לא-תמטיים, כלומר, בפעלים שלא כוללים תנועה תמטית, מודוס זה חייב הוספת תנועת עזר לפני כינוי הגוף: למשל, h₁ésti* לעומת h₁éseti* (בפרוטו-הודו-אירופית: הוא ישנו). בפעלים תמטיים, המודוס מחייב את הארכת אותה התנועה: למשל, bʰéreti* לעומת bʰerēti*.

==ראו גם==
* חיווי

==הערות שוליים==

קטגוריה:בלשנות
קטגוריה:מורפולוגיה (בלשנות)
קהילת יהודי מומבאי

צילום יהודי מומבאי על רקע בית כנסת, המאה ה-19
קהילת יהודי מומבאי היא קהילה יהודית בעיר מומבאי (שנקראה בעבר בומביי), העיר הגדולה ביותר בהודו.

יהודים ראשונים הגיעו לבומביי במהלך המאה ה-18, ככל הנראה בגלל רדיפות במדינות בהן חיו והזדמנויות כלכליות שנפתחו בהודו בעקבות שלטון בריטניה במדינה.

העדות הראשונה להתיישבות יהודית במומבאי היא משנת 1730, אז עבר לעיר יוסף סמח מקהילת היהודים הבגדאדים.
ככלל, הקהילה נבנתה על בסיס יהודים שהגיעו משלוש קהילות שונות: יהודים מקונקן, יהדות בגדאד שבעיראק ומיהדות קוצ'ין.

בניגוד לשמועה שהייתה בקרב הקהילה בדבר היווצרותה של הקהילה על בסיס מספר יהודים ששרדו את טביעת ספינתם והגיעו לחופי הודו, מחקר גנטי מעיד על שורשיהם של יהודי הקהילה מהמזרח התיכון ומאמת את עדויות הגעתם מעיראק והסביבה.

בומביי היא ביתם של רוב האוכלוסייה היהודית בהודו שבשיאה בסוף שנות ה-40, הגיעה לכמעט 30,000 איש.

בין השנים 1937–1938 ראש העיר היה בן הקהילה, הד"ר אליהו מוסס ראג'פורקר, שהיה ראש העיר היהודי השני בתולדות העיר. בין בני הקהילה נמנה גם נסים איזיקיאל, משורר הודי בשפה אנגלית.

לאחר הקמת מדינת ישראל, רבים מיהודי הקהילה עלו לישראל. בדומה לקהילות נידחות נוספות גם על יהדותם של "בני ישראל" מקהילת מומבאי היו ערעורים ודיונים בין רבני ארץ ישראל, עד שהוכרע שיהדותם אינה מוטלת בספק.

כיום פחות מ-4,000 יהודים חיים במומבאי ובעיר ישנם שמונה בתי כנסת.

==הבגדאדים==

היהודים שהגיעו לבומביי מעיראק נקראו "בגדאדים" על שם העיר ממנה הגיעו וכן נקראו קהילת "בני ישראל". הם הגיעו מעיראק עם ילדיהם וכל קהילתם, הקימו בתי כנסת ובתי ספר והמשיכו את אורח החיים הקהילתי-דתי גם בבומביי.

בכניסה לאחד מבתי הספר נכתב "זה בית התלמוד, נוסד להפיץ אור המדע על בני ישראל ולנהלם על מי מנוחות התורה והיראה ומוסר דרך ארץ ולחנכם בלמוד לשון הקודש ושפת אינגליש מבלי שכר".

==מוסדות ומבנים של קהילת מומבאי==
בית הכנסת מגן אברהם במומבאי
* בית כנסת שער הרחמים - בית הכנסת הראשון של קהילת בני ישראל נוסד בשנת תק"נ.
* בית הכנסת אליהו - בית כנסת אורתודוקסי במרכז העיר מומבאי שבהודו. זהו בית הכנסת הספרדי השני בעיר.
* בית הכנסת "מגן חסידים"
* בית כנסת בני ישראל - נוסד בשנת תר"צ.
* בית כנסת בני ישראל קורלא - נוסד בשנת ת"ש.
* בית כנסת עץ החיים - נוסד בשנת תרנ"ב.
* בית כנסת תפארת ישראל - נוסד בשנת תר"נ על ידי בנימין שמשון אשטמקר ושלמה בנימין גוסלקר, בעבר התקיימה בו ישיבת "תומכי תמימים".
* בית כנסת שערי רצון - נוסד בשנת תק"פ.

==קישורים חיצוניים==
* [https://www.hidabroot.org/article/230214 בצל ביקור נתניהו: מדוע יהודי מומבאי לא מקבלים הכרה מהמדינה?] באתר הידברות
* 
* 
* 

==הערות שוליים==

קטגוריה:קהילות יהודיות
קטגוריה:מומבאי
כסלא

כסלא (בערבית: كسلا) היה כפר ערבי בהרי ירושלים ששכן 17 קילומטרים מערבית לירושלים, בסמוך למושב כסלון של היום. במלחמת העצמאות, ב-17 ביולי 1948, במסגרת מבצע דני, הכפר נכבש על ידי חטיבת הראל והתרוקן מתושביו. בשנת 1952 נוסד המושב כסלון על אדמות חקלאיות של הכפר.<ref></ref><ref></ref><ref></ref>

==גלריה==
<gallery widths="200" heights="200">
קובץ:Kasla 1943.jpg|כסלא 1943 1:20,000 (משמאל)
קובץ:Yalu 1945.jpg|כסלא 1945 1:250,000
קובץ:KaslaJerusalemJune052023 03.jpg|הגבעה שעליה היה הכפר, ומאחוריה כסלון שנבנתה על אדמות הכפר
קובץ:KaslaJerusalemJune052023 06.jpg|האוכף בין שתי הגבעות של כסלא
קובץ:KaslaJerusalemJune052023 07.jpg|מיקום הבתים של כסלא על הגבעה
</gallery>

==קישורים חיצוניים==

== הערות שוליים ==

קטגוריה:הרי ירושלים: יישובים ערביים שנחרבו במלחמת העצמאות
ריצ'רד מוינאן

ריצ'רד מוינאן (באנגלית: Richard Moynan; 27 באפריל 1856 – 10 באפריל 1906) היה צייר אירי. מוינאן נולד בדבלין ולמד שם בבית הספר המטרופוליטן.

== ביוגרפיה ==
מוינאן הלך במקור ללמוד רפואה, אך בחר בקריירה באמנויות זמן קצר לפני בחינות הגמר שלו. הוא נרשם לבית הספר לאמנות של דבלין (המכללה הלאומית לאמנות ועיצוב) בסתיו 1879 וזכה להצלחה מהירה על ידי זכייה בתחרויות טיילור וקאופר (המוענקות לתחרויות הציור הטוב ביותר מ״החיים״). בשנת 1883 למד מוינאן באקדמיה באנטוורפן יחד עם רודריק אוקונור והנרי אלן. הוא למד שם עד שעבר לפריז ב-1885. בסוף שנות ה-80 חזר מוינאן לדבלין כדי להציג את ציוריו, והפך לחבר באקדמיה המלכותית היברניאן ב-1890.<ref>Snoddy, Theo. Dictionary of Irish Artists: 20th Century, 2nd Edition. Merlin Publishing, Dublin, Ireland, 2002. Pg. 443–44.</ref>

בשנת 1884, הוא התחתן עם בת דודתו סוזנה מרי מוינאן בביתה ב-9 באפריל. היו לו שני ילדים, איילין נורה ופרנסיס הנרי, בני 13 ו-9 כפי שמראה מפקד האוכלוסין ב-1901. משפחתו התגוררה בשדרת גרוויל מס' 15, יחד עם משרת בית.
מות המלכה, 1902
ב-1887 הוא הועסק בדבלין בעיתון The Union, כקריקטוריסט פוליטי.<ref>O'Regan, Maebh. "Richard Moynan: Irish Artist and Unionist Propagandist". 2004. Pg 59–80. Retrieved Mar. 19, 2008.</ref> כקריקטוריסט, הוא השתמש בשם העט "לקס". הוא היה מציג מוביל באקדמיה המלכותית היברניאן עם יצירות כמו "בית קודר", "מופע נודד" ו"תמרונים צבאיים". למוינאן היו בעיות עם שחפת, מה שהוביל בסופו של דבר לירידה בבריאותו והשפיע על הקריירה.

בשנים האחרונות לחייו, הייתה לו עבודה מועטה ונותר רק ציור אחרון שהוגש לאקדמיה בשנת 1902 בשם "מות המלכה" אשר תיאר את מותה של המלכה ויקטוריה ואת תגובתם של אנשים בדבלין שעמדו סביב ילד שמכר עיתונים.<ref>Strickland; Julian Campbell, The Irish impressionists; Exhibition catalogue, NGI (1984), 89–90</ref>

ב-10 באפריל 1906, הוא מת במעונו ונקבר בהר ג'רום ב-12 באפריל בגיל 50.<ref>"Richard Thomas Moynan, Portrait and Figure Painter". Library Ireland. Library Ireland. Retrieved 22 November 2022.</ref>

לאחר מותו, עבודתו הוצגה בתערוכות שונות כמו "הקשר הצרפתי" ב-2010 ו"אירלנד: עמה והנוף שלה" ב-2012.<ref>Richard Thomas Moynan RHA". Adams.ie. Adams. Retrieved 24 November 2022.</ref> לעבודתו היו נושאים עקביים של ילדי רחוב ואיגודים מקצועיים.<ref>O'Reagan, Meabh. "Richard Thomas Moynan". Dictionary of irish biography. DIB. Retrieved 22 November 2022.</ref>

== קישורים חיצוניים ==

== הערות שוליים ==

קטגוריה:ציירים אירים
קטגוריה:ילידי 1856
קטגוריה:נפטרים ב-1906
Let Kiss

"Let Kiss" (בעברית: "בוא נתנשק") הוא סינגל שהוקלט על ידי הזמרת-יוצרת הישראלית דנה אינטרנשיונל.<ref name=":1"></ref> את השיר הוציאה לאור בשנת 1997 חברת התקליטים ביג פוט רקורדס, השביעי השישי והאחרון של אלבום האולפן הרביעי מגנונה.<ref name=":0"></ref>

== רקע וכתיבה ==
הקלטתה של דנה היא גרסת כיסוי לשיר "Letkis" של המנצח הפיני ראנו לטינן. זהו אחד השירים המפורסמים ביותר בז'אנר הלטקיינקה , שקרוי על שם "Letkis". המילים העבריות לקוחות מגרסתה של גילה אדרי, שנכללה במיני-אלבום כל ילדה היא פרח (1965). היא שונתה מעט מאוד, ונוספה לה קטע פתיח.

גרסה זו הגיעה למקום השביעי במצעד רדיו אמצע הדרך.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|1997
|תקליטור
|ביג פוט
| style="text-align:center;" |<ref name=":1" />
|}

== קישורים חיצוניים ==

== הערות שוליים ==

קטגוריה:שירי 1996
קטגוריה:סינגלים מ-1997
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי גלעד בן ש"ך
קטגוריה:שירים שהולחנו על ידי ראנו לטינן
קטגוריה:שירים שהופקו על ידי עופר ניסים
קטגוריה:שירים על נשיקות
קטגוריה:שירים על ריקודים
קטגוריה:סינגלים בהוצאת ביג פוט רקורדס
דרמוד אובריאן

דרמוד אובריאן (באנגלית: Dermod O'Brien; 10 ביוני 1865 – 3 באוקטובר 1945) היה צייר אירי, בעיקר של נופים ודיוקנאות. עבודתו הייתה חלק מאירוע הציור בתחרות האמנות באולימפיאדת הקיץ 1928.<ref>Dermod O'Brien". Olympedia. Retrieved 27 July 2020.</ref><ref>"O'Brien, Dermod" . Thom's Irish Who's Who . Dublin: Alexander Thom and Son Ltd. 1923. p. 180</ref>

== ביוגרפיה ==
או'בריאן היה בנם של אדוארד ויליאם או'בריאן ומרי ספרינג רייס, נכדתו של לורד מונטיגל מברנדון. הוא נולד במחוז לימריק. במשך זמן מה לאחר מות אמו, הוא גודל על ידי דודתו שרלוט גרייס אובריאן, יחד עם אחיותיו, נלי ולוסי. לאחר מכן אביו התחתן בשנית בשנת 1880. הוא התחנך בבית הספר הארו ובטריניטי קולג', קיימברידג'.<ref>Hourican, Bridget (2009). "O'Brien, Dermod". In McGuire, James; Quinn, James (eds.). Dictionary of Irish Biography. Cambridge: Cambridge University Press.</ref>

אובריאן התחתן עם מייבל אמלין סמיילי, בתו של סר פיליפ קרמפטון סמיילי, ב-8 במרץ 1902. ביחד נולדו להם חמישה ילדים. בנו ברנדן, מנתח בדבלין, נישא לאמנית קיטי וילמר אובריאן. בתו רוזלין בריג'יד הפכה לאמנית, הידועה גם בשם בריג'יד גאלי לאחר נישואיה לאנדרו גאלי. קרובת משפחה אמנותית נוספת הייתה ג'רלדין אובריאן.

=== קריירה ===
בניגוד לרבים מבני דורו האירים, לאחר שסיים את לימודיו בקיימברידג' אובריאן לא למד אמנות בדבלין, אלא בחר לנסוע לפריז, שם למד דרך הציורים בלובר. בשנת 1887, אובריאן ביקר בגלריות באיטליה ולאחר מכן נרשם לאקדמיה המלכותית באנטוורפן.

באקדמיה הוא היה תלמידו של וולטר אוסבורן. אובריאן עזב את אנטוורפן ב-1891 וחזר לפריז, שם למד באקדמיה ז'וליאן. הוא עבר ללונדון ב-1893 ולאחר מכן לדבלין ב-1901. אובריאן הוגדר כחבר באקדמיה המלכותית היברניאן ב-1906, חבר ב-1907, ולאחר מכן היה נשיא בין 1910 ל-1945. הוא מונה לחבר כבוד באקדמיה המלכותית. האקדמיה, לונדון בשנת 1912.<ref>Letter from Dermod O'Brien, Hon. R.A., 12 March 1912</ref>

הוא כיהן במשרדו של השריף של מחוז לימריק ב-1916 ושימש כסגן לוטננט של מחוז לימריק. או'בריאן שירת ביחידת רובאים במהלך מלחמת העולם הראשונה.

==קישורים חיצוניים==

== הערות שוליים ==

קטגוריה:ציירים אירים
קטגוריה:ציירים בריטים
קטגוריה:ילידי 1865
קטגוריה:נפטרים ב-1945
קרבוניל מתכתי

[[ברזל פנטקרבוניל: אטום ברזל הקשור לחמישה ליגנדי פחמן חד-חמצני]]
בכימיה, קרבוניל מתכתי (אנגלית: Metal carbonyl) הוא קומפלקס קואורדינציה של מתכת מעבר עם ליגנדים של פחמן חד-חמצני. לקרבונילים מתכתיים שימושים בסינתזה אורגנית ובתור זרזים (קטליסט) או קודמנים (precursor) לזרזים בקטליזה הומוגנית, כמו תגובת הידרופורמיצליה. בתהליך מונד, ניקל טטררבוניל משמש ליצור ניקל טהור. בכימיה אורגנו-מתכתית, קרבונילים מתכתיים משמשים כקודמנים להכנת קומפלקסים אורגנו-מתכתיים אחרים.

קרבונילים מתכתיים הם רעילים במגע עם העור, שאיפה או עיכול, בין השאר עקב יכולת ליגנדי הפחמן החד-חמצני להגיב עם המוגלובין ליצירת קרבוקסיהמוגלובין, שמונע קשירת חמצן.

שמות הקומפלקסים תלויים במטען הכולל, מספר וסוג האטומים המרכזיים, ומספר וסוג הליגנדים וצורת הקשר שלהם. קרבונילים מתכתיים יכולים להיות נייטרליים, טעונים חיובית (קטיון) או שלילית (אניון). ליגנד הפחמן החד-חמצני יכול להיקשר לאטום מתכת בודד, או לשני אטומי במתכת כליגנד מגשר. הקומפלקס עשוי להיות הומולפטי, כלומר אטום מתכת הקשור רק לליגנדי פחמן חד-חמצני, או הטרולפטי, קשור למספר ליגנדים שונים.

==קישורים חיצוניים==

* 

קטגוריה:כימיה
קטגוריה:תרכובות
התעוררתי עם נמר

"התעוררתי עם נמר" הוא שיר של הזמר הישראלי עומר אדם בהשתתפות הראפר הישראלי איזי. השיר נכתב על ידי אדם, איזי ונתי אבידן, הולחן על ידי איזי והופק ועובד על ידי ג'וזף כהן. השיר יצא לאור ב-1 ביוני 2023<ref name=":0"></ref> כחלק מאלבום האולפן השביעי של עומר אדם, "סוף העולם"<ref></ref><ref></ref>.

==הצלחה==
עם יציאתו נכנס השיר למקום התשיעי במצעד העשירייה, למקום 11 במצעד היטליסט, והעפיל למיקום גבוה במצעדים היומיים של יוטיוב.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2023
קטגוריה:שירי עומר אדם
קטגוריה:שירים שנכתבו על ידי עומר אדם
קטגוריה:שירי איזי
קטגוריה:שירים בעברית
קטגוריה:שירים על יונקים
הסופר קאפ האירופי 2023

הסופר קאפ האירופי 2023 היה המהדורה ה-48 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית. במשחק השתתפו המועדון האנגלי מנצ'סטר סיטי, הזוכה בליגת האלופות 2022/23, והמועדון הספרדי סביליה, אלופת הליגה האירופית 2022/23. מנצ'סטר סיטי ניצחה 5–4 בדו-קרב פנדלים לאחר 1–1 בתום 90 דקות וזכתה בסופר קאפ האירופי הראשון בתולדותיה.

המשחק שוחק באצטדיון קאראיסקאקיס בפיראוס, יוון ב-16 באוגוסט 2023.

== קבוצות ==
{| class="wikitable"
!קבוצה
!העפלה
! השתתפויות קודמות (מודגש מציין זכייה)
|-
| מנצ'סטר סיטי
| הזוכה בליגת האלופות 2022/23
| 0
|-
| סביליה
| הזוכה בליגה האירופית 2022/23
|6 (2006, 2007, 2014, 2015, 2016, 2020)
|}
זו הייתה הפעם הראשונה שמנצ'סטר סיטי השתתפה בסופר קאפ האירופי, וההופעה השביעית של סביליה בתחרות.

== מיקום ==
בפגישת הוועד המנהל של אופ"א ב-2 במרץ 2020 נבחר לאירוח הסופר קאפ האירופי 2023 אצטדיון אק בארס ארנה שבקאזאן, רוסיה, אך בעקבות מלחמת אוקראינה–רוסיה נשלל מרוסיה האירוח (בדומה לגמר ליגת האלופות 2022 שהועבר מגזפרום ארנה שבסנקט פטרבורג לסטאד דה פראנס שבפריז). ב-25 בינואר 2023 הודיעה אופ"א שהמשחק ייערך באצטדיון קאראיסקאקיס שבפיראוס, אתונה, יוון.

== משחק ==
=== חוקי המשחק ===
* הזוכה בליגת האלופות הוגדרה כקבוצה "הביתית"
* זמן רגיל - 90 דקות
* במקרה של שוויון לאחר 90 דקות: דו-קרב פנדלים
* שנים עשר מחליפים רשומים
* חמישה חילופים לכל היותר

=== פרטים ===

== ראו גם==
* גמר ליגת האלופות 2023
* גמר הליגה האירופית 2023
* גמר הקונפרנס ליג 2023

== קישורים חיצוניים ==
* 

==הערות שוליים==

קטגוריה:משחקי הסופר קאפ האירופי
קטגוריה:פיראוס: ספורט
קטגוריה:2023 בספורט
קטגוריה:אירופה: כדורגל
קטגוריה:מנצ'סטר סיטי
קטגוריה:סביליה (כדורגל)
LAION

Laion הוא פרויקט מאגרי תמונות החופשי הגדול בעולם. הפרויקט מכיל תמונות ומלל המתאר אותן. הפרויקט מיועד למחקר בתחום הראייה הממוחשבת ואימון רשתות נוירונים. בתחום לימוד המכונה, ככל שהמכונה מורכבת יותר ופחות מפוקחת, יש צורך ביותר נתונים כדי לאמן אותה, והמאגר מספק מענה לצורך זה של חוקרים רבים.

הפרויקט מכיל מספר מאגרים כשהגדול בהם נכון ל-2023 הוא ה-LAION5B המכיל כ-5.85 מיליארד תמונות עם תיאורי מלל תואמים. התמונות אינן שייכות ל-LAION ונאספו מרחבי האינטרנט על ידי זחלני רשת. הפרויקט הוא פרויקט קוד פתוח. כל אחד מוזמן לבוא ולתרום לו כסף, משאבים או חומרה. השימוש במאגר חופשי לכל. המאגר נוצר באוגוסט 2021 על ידי Christoph Schuhmann, Jenia Jitsev, Richard Vencu ו-Robert Kaczmarczyk.<ref></ref><ref></ref>

== אופן פעולה ==
LAION פרסמה בפומבי מספר מערכי נתונים גדולים של צמדי כיתוב תמונה, שנעשה בהם שימוש נרחב על ידי חוקרי בינה מלאכותית. המאגר החופשי הגיע לקנה מידה של מאגרי המידע של החברות הגדולות בתחום בזכות אופן הפעולה שלו. הנתונים נקצרים מה - Common Crawl, מערך נתונים של דפי אינטרנט קיימים. המפתחים חיפשו ב-html הסרוק אחר תגיות <code><img></code> והתייחסו לתכונות ה-alt שלהם ככתוביות. הם השתמשו במודל CLIP, שפותח ואומן על ידי OpenAI, כדי לסנן החוצה תמונות שהתוכן שלהן לא תואם את הכיתובים שלהן. LAION אינו מארח את התוכן של תמונות בעצמו; במקום זאת, מערך הנתונים מכיל כתובות URL המצביעות על תמונות, שעל החוקרים להוריד בעצמם.

מערך הנתונים הראשון מסוג זה, LAION-400M, שוחרר באוגוסט 2021 והורכב מ-400 מיליון זוגות של כתוביות ותמונה. אלו הופקו מתת-קבוצה אקראית של דפי אינטרנט שאותרו על ידי Common Crawl בין 2014 ל-2021. עבודה זו בוצעה במטרה לשחזר את התהליך בו השתמשו ב-OpenAI כדי לאסוף את 400 מיליון צמדי הכיתוב ותמונה שהשתמשו בהם כדי לאמן את מודל ה-CLIP, מכיוון שהחברה שחררה כקוד פתוח את הקוד ואת המשקלים של המודל, אך לא את סט הנתונים ששימש לאימון שלו. Imagen, מודל טקסט לתמונה שהוכרז על ידי Google Brain בשנת 2022, השתמש לצורך אימון ב-LAION-400M, בשילוב עם מערכי נתונים פנימיים פרטיים.<ref></ref>

המאגר אינו ממויין. כדי לחפש במאגר יש צורך בשימוש במודל CLIP, המקבל מילות תיאור ובודק לאיזה תמונות יש את התיאור המתאים.

OpenAssistant הוא עוזר מבוסס בינה מלאכותית (AI) מבוסס צ'אט שמבין משימות, יכול לקיים אינטראקציה עם מערכות צד שלישי ולאחזר מידע באופן דינמי כדי לעשות זאת. הפרויקט פותח על ידי קבוצת מתנדבים בשיתוף עם LAION. אחת ממטרות הפיתוח היא להשיג גישה חופשית למודל שפה גדול שניתן להפעיל באופן מקומי על חומרת קצה של הלקוח.<ref></ref> הפרויקט מגובה במאמץ עולמי של מיקור המונים הכולל למעלה מ-13,500 מתנדבים שיצרו 600,000 נקודות מידע שנוצרו על ידי אדם.<ref></ref>

==היסטוריה משפטית==

בפברואר 2023, LAION הוזכרה בתביעה של Getty Images נגד Stable Diffusion כמי שאינה צד.

באפריל 2023, LAION נתבעה ישירות על ידי צלם גרמני שביקש להסיר את התמונות שלו מהאתר.

ב-15 באפריל 2023, LAION ותורמים פרסמו לציבור קוד פתוח של עוזר AI צ'אטבוט OpenAssistant.<ref></ref>

== סוגיי מאגרים בפרויקט ==
* Watermark Detection
* Audio Dataset
* LAION-3D
* LAION Aesthetics
* LAION5B High-Res
* Clip H/14
* Laion translated
* Laion-coco
* LAION5B
* LAION-400M

== קישורים חיצוניים ==
* 
* [https://laion.ai/ עוד על הפרויקט], באתר (LAION)

== הערות שוליים ==

2023 06
קטגוריה:בינה מלאכותית
קטגוריה:אלגוריתמים
קטגוריה:למידת מכונה
קטגוריה:מאגרי מידע
קטגוריה:מאגרי תמונות
יש בו אש

"יש בו אש" הוא סינגל שהוקלט על ידי הזמרת-יוצרת הישראלית דנה אינטרנשיונל ביחד עם הזמרת איגי וקסמן מתוך אלבום האולפן הרביעי של אינטרנשיונל, מגנונה (1996).<ref name=":0"></ref> הוא יצא לאור ב-26 באוגוסט 1996, על ידי חברת התקליטים ביג פוט רקורדס, כסינגל השישי מתוך האלבום.<ref name=":0" /> הוא נכתב בידי אסתר שמיר והופק בידי עופר ניסים.<ref name=":1"></ref>

השיר הגיע למקום השני במצעד העברי השבועי של רשת ג'.

== רקע וכתיבה ==
השיר נכתב על ידי אסתר שמיר, הולחן על ידי דנה אינטרנשיונל ועופר ניסים והופק על ידי ניסים.<ref name=":1" /> במהלך ההקלטות של מגנונה, הוחלט כי אינטרנשיונל תשתף פעולה עם וקסמן ותקליט עמה דואט בשם "יש בו אש", שעוסק בשתי בחורות הפוצחות בריב בשל בחור שלטענתן, "יש בו אש". במהלך השיר, כל אחת בוחרת להחמיא לו בדרכה שלה ולכבוש את לבו.<ref name=":0" />

באוקטובר 2022 לקחה וקסמן חלק בספיישל הטלוויזיוני "מחווה לדנה אינטרנשיונל", ששודר לרגל ציון 20 שנה לארגון הנוער הגאה (איגי) ולקריירה המוזיקלית של הזמרת-יוצרת הישראלית דנה אינטרנשיונל. היא ביצעה את "יש בו אש", שהוקלט במקור כדואט עם אינטרנשיונל.<ref name=":2" />

== עטיפה ==
עבור "יש בו אש" עוצבו שתי עטיפות בסך הכול. הראשונה הודפסה בצבע (בעיקר בגווני תכלת–צהוב), בעוד השנייה בשחור-לבן (עם שילוב של גוון אדום).<ref name=":0" /> בשתי העטיפות ניתן לראות שלוש דמויות; גבר ושתי נשים. האחת מביטה לכיוון הגבר במטרה לנסות ולהרשים אותו – מעין המחשה של מילות השיר עצמו.<ref name=":0" />

העטיפה של "יש בו אש" ממשיכה את הקונספט העלילתי של עטיפות האלבום מגנונה (1996) והאיורים שנוצרו עבורו בידי יעל שילר.<ref></ref>

== הצלחה ==
"יש בו אש" דורג היישר בחמישייה הפותחת במצעד העברי השבועי של רשת ג' וזכה בתואר "הכניסה הגבוהה" וזאת, כששירה של אינטרנשיונל "דון קיחוטה" דורג בראש המצעד.<ref></ref> בשבוע העוקב, עלה למקום הרביעי,<ref></ref> ולאחר מכן עלה למקום השני.<ref></ref> לאחר תשעה שבועות צעידה, יצא מהמצעד ב-8 בדצמבר 1996.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|ספטמבר 1996
|תקליטור
|ביג פוט
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1996
קטגוריה:סינגלים מ-1996
קטגוריה:שירי דנה אינטרנשיונל
קטגוריה:שירי איגי וקסמן
קטגוריה:שירים באנגלית
קטגוריה:שירים שנכתבו על ידי אסתר שמיר
קטגוריה:שירים שהולחנו על ידי דנה אינטרנשיונל
קטגוריה:שירים שהולחנו על ידי עופר ניסים
קטגוריה:שירים שהופקו על ידי עופר ניסים
קטגוריה:שירים על קנאה
קטגוריה:סינגלים בהוצאת ביג פוט רקורדס
קורבייה

קורבייה (בערבית: غريبة, נכתב גם קורביה) הן עוגיות מטיפוס שורטברד המכילות בדרך כלל שקדים טחונים. גרסאות לעוגיות אלו קיימות בעיקר ב, ב ובמטבח היהודי ספרדי, בהבדלים במתכון ובצורה. הצורות הנפוצות הן עיגול, חצי עיגול וסהר. בגרסאות רבות העוגיות מקושטות עם שקד או אגוז אחר.

בצפון אפריקה נהוג להגישן לצד תה לובי, קפה ערבי או תה מנתה מגרבי.

מתכון לעוגיות הדומות לקורבייה אך אינן מכילות שקדים נמצא בספרו מהמאה ה-10 של אבן סיאר אל-וראק "כיתאב אל-טביח", ספר הבישול הערבי הקדום ביותר הידוע. יש הטוענים כי הקורבייה מוזכרת במטבח הטורקי במאה ה-15. מקור השם אינו ידוע, ויש המייחסים אותו לטורקית, ערבית או פרסית. 

העוגיות מוכרות בשמות שונים גם במטבחים האלבני, הארמני, הבולגרי, והפרסי. מתכונים שונים מוסיפים לעוגיות בוטנים, אגוזי מלך, פיסטוק, מי ורדים, הל, זעפרן ועוד. 
== קישורים חיצוניים ==
 

קטגוריה:עוגיות
קטגוריה:המטבח הטורקי: קינוחים
קטגוריה:המטבח הערבי: קינוחים
קטגוריה:המטבח האלבני

קטגוריה:מאכלי שקדים
ג'וש אריה

ג'וש אריה (באנגלית: Josh Arieh; נולד ב-26 בספטמבר 1974) הוא שחקן פוקר יהודי-אמריקאי אשר זכה בשישה צמידי אליפות העולם בפוקר.

==קורות חיים==
אריה נולד בארצות הברית לאב ישראלי שהיגר לארצות הברית. הוא החל לשחק פוקר בגיל 19 כשהיה נוסע לשחק בבתי קזינו בסביבת מגוריו. הטורניר הראשון בו נכנס לכסף היה טורניר Limit טקסס הולדם במסגרת אליפות העולם בפוקר בו הוא גם זכה בצמיד הראשון שלו ובפרס של 202.8 אלף דולר.

ב-2004 סיים במקום השיא שלו באירוע המרכזי של אליפות העולם בפוקר כשסיים במקום השלישי, וזכה בפרס של 2.5 מיליון דולר. שנה לאחר מכן זכה בצמיד השני שלו, בטורניר אומהה הולדם ובפרס של 381.6 אלף דולר.

ב-2021 זכה אריה בתואר שחקן השנה של אליפות העולם בפוקר בזכות זכייה ב-2 צמידים, באומהה הולדם ואומהה הולדם Hi-Lo, סיום במקום 411 בטורניר המרכזי ומקום 6 באליפות שחקני הפוקר, יחד עם עוד 7 סיומות בכסף בטורנירים אחרים.

ב-2023 זכה בשני צמידים נוספים, כשניצח את טורניר אליפות ה-Limit הולדם וכחודש לאחר מכן בטורניר בעלות כניסה של 25 אלף דולר.

נכון ליולי 2023, אריה זכה בסך של כ-12.2 מיליון דולר מטורנירי פוקר, כשמתוכם כ-8.8 מיליון דולר בסבב אליפות העולם.

===צמידי אליפות העולם בפוקר===
{| class="wikitable"
!שנה
!טורניר
!פרס
|-
| 1999
| dir="ltr" | $3,000 Limit Hold'em
| $202,800
|-
| 2005
| dir="ltr" | $2,000 Pot Limit Omaha
| $381,600
|-
| 2021
| dir="ltr" | $1,500 Pot Limit Omaha
| $204,766
|-
| 2021
| dir="ltr" | $10,000 Pot Limit Omaha Hi-Lo 8 or Better
| $484,791
|-
| 2023
| dir="ltr" | $10,000 Limit Hold'em Championship
| $316,226
|-
| 2023
| dir="ltr" | $25,000 High Roller H.O.R.S.E.
| $711,313
|}

== חיים אישיים ==
אריה מאורס לרבקה (רייצ'ל) ביוקנן, ואב לשתי בנות מנישואים קודמים.

ב-2021 הצטרף לניהול האתר PokerStake, המאפשר לשחקני פוקר למכור ולרכוש אחוזים מתוך שחקנים אחרים בטורנירים שונים.

==קישורים חיצוניים==

== הערות שוליים ==

קטגוריה:שחקני פוקר אמריקאים
קטגוריה:שחקני פוקר יהודים
קטגוריה:זוכי צמיד אליפות העולם בפוקר מארצות הברית
קטגוריה:זוכי שחקן השנה של אליפות העולם בפוקר
קטגוריה:יהודים אמריקאים
קטגוריה:אמריקאים שנולדו ב-1974
המזלג, המכשפה והדרקון

המזלג, המכשפה והדרקון (באנגלית: The Fork, the Witch, and the Worm - המזלג, המכשפה והתולעת) הוא הספר הראשון בסדרת סיפורי מאלאגזיה מאת כריסטופר פאוליני. הוא פורסם ב-31 בדצמבר 2018. מתרחש בעולם של מחזור הירושה שנה לאחר אירועי הירושה. הוא מורכב משלושה סיפורים קצרים. את השני כתבה אחותו של פאוליני, אנג'לה פאוליני<ref></ref><ref></ref>.

הספר כולל הן דמויות חדשות והן דמויות ישנות אשר כבר הוזכרו בסדרה המקורית, ומספר על האתגרים הרבים העומדים בפני אראגון וספירה כשהם מקימים מחדש את מסדר רוכבי הדרקונים בביתם החדש הרחק ממזרח לאלגזייה.

==עלילה==
===המזלג===
אראגון מתקשה לעמוד בקצב העבודה הניהולית המשמימה הנדרשת מתפקידו החדש כמנהיג רוכבי הדרקון. ספירה משכנעת אותו לקחת הפסקה והוא מבקר את האלדונארי בהיכל הצבעים, שמראים לו חזון של מרטאג בסיונון. בחזיון, מרטאג מחופש נפגש בעיירה עם קבוצת שכירי חרב, שאותם שכר כדי לחפש שדה קרב חרוך אגדי של דרקונים. שכירי החרב מראים עדות לכך שמצאו אותו, אך מסרבים לספר לו את המיקום, בניסיון לסחוט אותו תמורת כסף נוסף. מתפתח קרב, ומרטאג אינו מסוגל להכניע אותם ישירות בקסם, אפילו באמצעות שם השפה העתיקה, בשל קמיעות שניתנה להם על ידי מכשפה בשם באצ'ל. אף על פי כן, מרטאג גובר על ההגנות שלהם על ידי כישוף מזלג כנשק. לאחר שניצח, מרטאג עוזב כדי להצטרף לעוקץ ולהמשיך בחיפושיו.

===המכשפה===
המכשפה אנג'לה, אשר נוסעת עם אלווה, מגיעה במפתיע להר הרוכבים. היא קראה לאראגון מספר פרקים לא מסודרים של ספר זיכרונות אוטוביוגרפי שהיא כותבת, שתכניו המוזרים מרמזים שיש לה את היכולת לנסוע לעולמות שמעבר לאלגאזייה. כשאראגון שואלת אם ספר הזיכרונות נכון, היא עונה בצורה מעורפלת.

===התולעת/הדרקון===
אראגון מאוכזב כשהוא לא מצליח להציל שני גמדים ממערה חצובה. האורגל בארד מספר לו את הסיפור הקדום על וירמונד, הדרקון מקולקארס, דרקון פראי שחוגג על שבט אורגלי ובעלי החיים שלו ואז מתיישב בהר סמוך. כשהלוחמים הטובים ביותר שלו לא מצליחים להרוג את וירמונד, השבט לומד להסתגל, מסתתר במנהרות ומשאיר משק חי עבור הדרקון הרדום כשהוא מתעורר. אילגרה, ילדה שאביה נהרג על ידי וירמונד, מתמלאת בתשוקת נקמה ולומדת קסמים כשוליית שמאן. היא מתכננת מלכודת להרוג את הדרקון עם שיטפון מים, מתוך אמונה שהמים יכולים לכבות את הלהבה שלו.

כאשר זוג לתרבלאקה תוקפים את השבט ומאיימים לחסל אותו לחלוטין, אילגרה מעירה את וירמונד כדי להילחם בהם. הלתרבלאקה מתחמקים מהאש שלו ומחוררים את קשקשיו במקורם, ומשיגים את היתרון. אילגרה מפתה את שלושת הלוחמים למלכודת שלה ומשחררת עליהם שיטפון באמצעות שבירת סכר, אבל זה רק מביא לניצחון של וירמונד, שחוזר להר שלו כדי להתאושש ולהתרפא. אילגרה מקבלת אז את חוסר יכולתה להרוג את הדרקון ומתכננת לחיות חיים רגילים יותר בקרב השבט שלה.

==הערות שוליים==

קטגוריה:הירושה
אלי אלון

אלי אלון (נולד ב-1957) הוא עיתונאי ישראלי. 

==ביוגרפיה==
אלי אלון נולד ב-1957 במושב חמ"ד. בגיל 15 החל לכתוב במדור "חדשות לנוער" של השבועון "מעריב לנוער". לאחר סיום שירותו הצבאי, היה כתב העיתון "הארץ". בשנים 1979-1978 סיקר בעיתון "דבר" את בסיסי צה"ל וההתיישבות הישראלית בדרום סיני. היה כתב באזור השפלה והמרכז של "דבר" וכתב העיתון "הצופה" באזור השפלה והדרום.

בשנות ה-80 ערך והנחה ערבי ראיונות ב"בית ציוני אמריקה" בתל אביב ובמקומות נוספים בישראל, ובהם ראיין אישים מתחום הפוליטיקה, החברה והתרבות, בהם גאולה כהן, הרצל שפיר ומנשה לב-רן. 

פרסם בלוג באתר TheMarker Café עד לסגירתו, והוא מפרסם בלוג בנושאי היסטוריה של ישראל באתר "חדשות מחלקה ראשונה".

==קישורים חיצוניים==

* [https://www.news1.co.il/blog/alon366/ הבלוג של אלי אלון], באתר "חדשות מחלקה ראשונה"

קטגוריה:עיתונאים ישראלים
קטגוריה:סגל הארץ
קטגוריה:סגל דבר
קטגוריה:סגל הצופה
קטגוריה:חמ"ד (מושב): אישים
קטגוריה:ישראלים שנולדו ב-1957
דורינו סרפיני

תאודורו "דורינו" סרפיני (באיטלקית: Teodoro "Dorino" Serafini; 22 ביולי 1909–5 ביולי 2000) היה רוכב ונהג מרוצים איטלקי.

סרפיני החל ברכיבה על אופנועים בשנות ה-30, הפך לאלוף איטליה ב-1933 בקטגוריית ה-175 סמ"ק וב-1936 בקטגוריית ה-500 סמ"ק. בשנת 1939 זכה באליפות אירופה באותה קטגוריה.

לאחר מלחמת העולם השנייה עבר להתחרות במרוצי מכוניות. בסוף שנת 1949 זומן על ידי אנצו פרארי להתחרות במרוצים שונים עבור פרארי. הוא סיים את מרוץ המילה מילייה במקום השני. בספטמבר 1950 השתתף בגרנד פרי איטליה, מרוץ הסיום של עונת 1950, עונת הבכורה של אליפות הפורמולה 1. הוא התחרה עבור קבוצת פרארי וסיים את המרוץ במקום השני. במהלך המרוץ חלק את המכונית עם אלברטו אסקרי ולכן זכה רק למחצית הנקודות (3 במקום 6).

במהלך מרותץ המילה מילייה של שנת 1951 היה מעורב בתאונה לאחר שרכבו הדרדר לתהום. בעקבות התאונה עבר מספר ניתוחים ונדרש לתקופת החלמה ארוכה, לאחריה לא שב לפעילות תחרותית.

מלבד המרוץ הזה השתתף במספר מרוצים נוספים, שלא היוו חלק מהאליפות. בגרנד פרי סירקוזה, שהתקיים במרץ 1951, סיים במקום השני.

==קישורים חיצוניים==

==הערות שוליים==

קטגוריה:נהגי מכוניות מרוץ איטלקים
קטגוריה:נהגי קבוצת פרארי
קטגוריה:איטלקים שנולדו ב-1909
קטגוריה:איטלקים שנפטרו ב-2000
צלקת (סרט, 1994)

צלקת (באנגלית: Scar) הוא סרט קולנוע ישראלי קופרודוקציה ישראלית-צרפתית משנת 1994 בשחור-לבן בבימויו של חיים בוזגלו, עם רובין רנוצ'י (אנ') ורונית אלקבץ בתפקידים הראשיים. אלקבץ משחקת מספר תפקידים – אשה נשואה לבעל (מוחמד בכרי), בעלת טירה ומשרתת.

התסריט נכתב על ידי חיים בוזגלו ורונית אלקבץ ועיקרו הוא אנשים בודדים הנחפשים אהבה. גבר ואישה נפגשים למפגש של לילה אחד ומקיימים מגע מיני ללא מילים. האישה נעלמת והגבר מוכרח למצוא אותה על פי צלקת על ירכה.

הסרט זכה בארבעה פרסי אופיר בטקס פרסי אופיר לשנת 1994 – פרס אופיר לפסקול הטוב ביותר (ישראל דוד ואלי ירקוני), פרס אופיר לעריכה הטובה ביותר (ערה לפיד), פרס אופיר לעיצוב התלבושות הטוב ביותר (רותה שאודינסקי) ופרס אופיר למוזיקה המקורית הטובה ביותר (ארקדי דוכין).

הסרט היה מועמד לפרס אופיר לסרט העלילתי הטוב ביותר, לפרס אופיר לבמאי הטוב ביותר (חיים בוזגלו), לפרס אופיר לשחקן המשנה הטוב ביותר (ששון גבאי), לפרס אופיר לעיצוב האמנותי הטוב ביותר (יוסי פלד) ולפרס אופיר לצילום הטוב ביותר (אורן שמוקלר).

הסרט מדבר בעיקר בצרפתית ואיטלקית אך גם קצת באנגלית, עברית ושפות נוספות.
==תקציר העלילה==
גבר בודד (רובין רנוצ'י) עוקב אחרי אישה יפה (רונית אלקבץ) היא נכנסת לבית קפה והוא נכנס לשם ומתיישב בסמוך כשגבו מופנה אליה. הם אינם מדברים זה עם זו אבל מרגישים את נוכותו של בן הזוג. שניהם מזמינים מהמלצר (יעקב בן סירא) שוקו חם. לאחר השתייה האישה קמה והגבר אחריה. הוא עוקב אחריה כשהיא נכנסת לבניין גדול ויורדת לקומת החניה (צולם בתחנה המרכזית החדשה של תל אביב).

בחניון האישה נצמדת לרשת והגבר מקיים איתה יחסים מאחור. הם לא משמיעים מילה ולאחר המגע הם מסתלקים מהמקום. הגבר שם לב לצלקת על ירכה של האישה וכעת הוא כפייתי למצוא אותה בשנית. הוא למעשה אדם בודד שתומך באם יחידנית (הלנה זובטוב) ומקריא לבתה סיפורי ילדים כאילו היא בתו.

זמן רב הוא מבלה ב"בית המפגשים" (צולם בתחנת הרכבת יפו) לשם באים אנשים כדי לצאת מהבדידות המקום מנוהל על ידי בעל הבית (אלחנדרו כהן) וה"מאדאם" (אנדריאה פיריאול ).

הגבר שוכר את שירותיו של חוקר פרטי דובר איטלקית (ששון גבאי). כדי למצוא את האישה האולטימטיבית שהוא מחפש שהסימן היחיד שהוא יודע עליה הוא צלקת על הירך.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|רובין רנוצ'י
|הגבר
|
|-
|רונית אלקבץ
|האשה/בעלת טירה/משרתת
|
|-
|ששון גבאי
|חוקר פרטי
|
|-
|דליה שימקו
|מריאן
|ידידה של הגבר
|-
|אלחנדרו כהן
|בעל בית המפגשים
|
|-
|אנדריאה פריאול
|"מאדאם"
|
|-
|מוחמד בכרי
|הבעל
|
|-
|יעקב בן סירא
|מלצר
|
|-
|ישראל דמידוב
|דוור
|
|-
|יעל אלמוג
|אשה עם פאה
|ידידה של הגבר
|}

==קישורים חיצוניים==

* 
*[https://www.youtube.com/watch?v=HnFkiCFBZJs קדימון לצלקת], באתר יוטיוב
*[https://jfc.org.il/movie/47549-2/ צלקת], בארכיון הסרטים הישראלי
*[https://www.youtube.com/watch?v=ERPY0HDfGVM צלקת 1994 - מאחורי הקלעים], באתר יוטיוב
*[https://cinemaofisrael.co.il/צלקת צלקת], בספר הקולנוע הישראלי
*[https://www.edb.co.il/title/t0000401/ צלקת], באתר אידיבי

קטגוריה:סרטי 1994
קטגוריה:סרטים ישראליים
קטגוריה:סרטי שחור-לבן ישראליים
קטגוריה:סרטים בצרפתית
קטגוריה:סרטים באיטלקית
קטגוריה:סרטי יונייטד קינג
רחוב מוריי 111

111 Murray Street ידוע גם כמגדל טרייבקה 101 הוא גורד שחקים למגורים שהושלם בשנת 2018 במנהטן שבניו יורק. הבניין נמצא בצומת הרחובות מאריי-ווסט, ברובע הפיננסי ובשכונות טרייבקה וקרוב לבאטרי פארק סיטי.

== ארכיטקטורה ==
בבניין 156 דירות יוקרה.<ref></ref> המגדל מתנשא לגובה 241.4 מטרים לפסגתו ובו 195 מ"ר של שטחי מסחר בקומת הקרקע.<ref></ref> הבניין הוא המבנה השלישי בגובהו באזור, אחרי פארק פלייס 30 ורחוב לאונרד 56, התואם את גובהו של בניין וולוורת'.<ref></ref> בסמוך למגדל יש רחבה המשתרעת על שטח של 985 מ"ר.

== בניה ==
המגדל נבנה במקום בו הייתה אוניברסיטת סנט ג'ון ברחוב מאריי 101. היזמים רכשו את המקום תמורת 200 מיליון דולר במאי 2013, ובמאי 2015 השלימו את מימון הפרויקט לאחר שהבטיחו השקעת הון מחברת ביטוח סינית והלוואת בנייה בסך 445 מיליון דולר מקבוצת בלקסטון, דויטשה בנק ובנק M&T.<ref></ref><ref></ref> בקיץ 2015 הסתיימה הריסת המבנה הקודם של האוניברסיטה והחלה בניית יסודות המגדל. בנייתו הסתיימה בשנת 2018.<ref></ref>
התקדמות הבנייה באוקטובר 2016.

== ראו גם ==
* טרייבקה
* רחוב לאונרד 56
* רשימת הבניינים הגבוהים ביותר בניו יורק

==קישורים חיצוניים==
* 

==הערות שוליים==

קטגוריה:מנהטן: מגדלי משרדים
רחוב Vesey 200

200 Vesey Street, הידוע בעבר בשם מרכז הסחר העולמי 3 וידוע גם כמגדל אמריקן אקספרס, הוא אחד מארבעה מגדלים המרכיבים את מתחם ברוקפילד פלייס ברובע הפיננסי של מנהטן תחתית בניו יורק. המגדל מתנשא לגובה של 51 קומות ו-225 מטרים, הוא ממוקם בין נהר הדסון ומרכז הסחר העולמי. הבניין נפתח בשנת 1986 כחלק מהמרכז הפיננסי העולמי ותוכנן על ידי היינס לונדברג וואהלר, סזאר פלי ושותפיו.

== תיאור ==
הבניין הוא דוגמה לאדריכלות פוסט-מודרנית, כפי שתוכננה על ידי סזאר פלי ומכיל למעלה מ-195,000 מטרים רבועים של שטח משרדים להשכרה. הוא מתחבר לשאר מתחם מרכז הסחר העולמי דרך חצר המובילה לגן החורף, חלל ציבורי עשוי זכוכית ופלדה עם תקרה מקומרת שמתחתיה מבחר עצים וצמחים, כולל שישה עצי דקל בגבוה 12 מטרים ממדבר מוהאבי. זה דומה במיוחד בעיצובו לכיכר קנדה 1 בפיתוח קנרי וורף בלונדון. קנרי וורף היה, כמו המרכז הפיננסי העולמי, פרויקט של היזמים הקנדיים Olympia & York, וכיכר קנדה 1 שתוכננו על ידי אותו אדריכל ראשי.

בשל מעמדו כמגדל הגבוה במתחם, הבניין נתון לביקורת נוקבת בעת בנייתו. ב-1985 פרסם "הניו יורק טיימס" מאמר כנגד המגדל. "לא מזמן, אפשר היה להביט כל הדרך מאמצע מנהטן אל השמיים מעל הנמל. כעת, הנוף הזה נוקב על ידי מגדל אמריקן אקספרס שנבנה במרכז הפיננסי העולמי בבאטרי פארק סיטי. כרגע, גורד השחקים דומה לשלד דג עצום, הפוך, ישר. עם זאת, ככל שהבנייה תתקדם, והרצפות מתמלאות, יהיה קיר מוצק שבו היה פעם פרוסת שמיים נדיבה."<ref></ref>
200 Vesey Street, אוקטובר 2015.
שני צוותי הצלה נכנסים למגדל אמריקן אקספרס לאחר התקפות 11 בספטמבר על מרכז הסחר העולמי.
שלושה מגדלים ממרכז הסחר העולמי נפגעו קשות מהפסולת בניין שנפלה כאשר מגדלי מרכז הסחר העולמי קרסו ב-11 בספטמבר 2001. הפינה הדרום מזרחית של הבניין ספגה נזק מבני כבד, אם כי ההשפעות לא הספיקו כדי ליצור איום קריסה. הבניין נאלץ להיסגר לצורך תיקונים מ-11 בספטמבר 2001 ועד מאי 2002 כתוצאה מהנזק שנגרם. אנדרטת זיכרון נבנתה לכבוד 11 עובדי אמריקן אקספרס שעבדו במגדל ונהרגו בפיגועי 11 בספטמבר. האנדרטה נקראת על שמם ונקראת אנדרטת 11 הדמעות.<ref></ref>

המגדל משמש כמטה העולמי של אמריקן אקספרס, והיה בעבר המטה העולמי של ליהמן ברדרס. שמו שונה ל-200 Vesey Street כאשר שאר המתחם הפך לברוקפילד פלייס ב-2014.<ref></ref>

== ראו גם ==
* מרכז הסחר העולמי
* פיגועי 11 בספטמבר
* רשימת הבניינים הגבוהים ביותר בניו יורק

==קישורים חיצוניים==

== הערות שוליים ==

קטגוריה:פיגועי 11 בספטמבר
קטגוריה:מנהטן: מגדלי משרדים
קטגוריה:מנהטן תחתית
רצח שרית אחמד שקור

שרית אחמד שקור הייתה נערה לסבית מוצהרת דרוזית בת 18 מהכפר כסרא שבגליל העליון, שנרצחה ב-9 ביוני 2023. לפי החשד ולפי חבריה, הרצח הוא על רקע הומופובי בשל נטייתה המינית.
בעקבות הרצח החליט משרד הרווחה על הקמת מקלט לערבים להט"בים באופן מיידי.

==רקע==
בגיל 15, כשלוש שנים לפני הרצח, שקור יצאה מהארון כלסבית, בשל כך נרדפה על ידי משפחתה וספגה איומי רצח מאחָיה. בשנת 2020 הגישה שקור תלונה על אחָיה במשטרה ושנה לאחר מכן הורשעו שניהם, אך רק אחד מן האחים ריצה עונש מאסר בפועל, של חודש אחד בלבד. לפני רציחתה שהה שקור במקלט לנשים.

לפי הדיווחים, גם לאחר שחרור אחיה מן הכלא, פנתה שקור לרשויות משום שחשה מאוימת. המשטרה ניסתה לשכנע את שקור להישאר במקלט בו שהתה קודם לכן, אך שקור סירבה ועברה להתגורר עם אחותה.

==הרצח==
ביום שישי, 9 ביוני 2023, נרצחה שקור ביריות בידי אלמונים, בכניסה לירכא. תחילה נחשד האירוע כעוד אירוע אלימות על רקע הפשיעה בחברה הערבית בישראל, אך בהמשך השתנו החשדות וכעת הסברה היא כי הרצח בוצע על רקע הומופובי. ב-10 ביוני 2023 דווח כי המשטרה מחפשת אחר אחד מאחיה, החשוד ברציחתה.

==לאחר הרצח==

לאחר הרצח התקיימו הפגנות בתל אביב ובצומת כישור שם אירע הרצח. אנדרטה מאולתרת שהוקמה במקום הושחתה על ידי צעירים מהאזור לאחר שכוחות המשטרה עזבו את המקום. במהלך אותה התפרעות הותקף כתב חדשות 13, עלי מוגרבי, אשר סיקר את ההפגנה, ובשל כך פונה למיון ואושפז.

אלקאוס, ארגון המגן על זכויות ערבים להט"בים, ארגן ב-13 ביוני 2023 עצרת לזכרה ברחוב בן-גוריון בחיפה, שציין את אירועי הרצח הטראגיים מתחילת השנה וכלל טענות נגד הממשלה אשר הביאו לאפליה קשה כנגד להט"בים ערביים. בעצרת השתתפו כ-150 איש, והוקמה אנדרטה מאולתרת לזכרה. במצעד הגאווה בחיפה צעד גוש לזכרה של שקור, והאירוע המרכזי בגן האם נפתח בדקת דומיה.

הרצח של שקור הושווה לניסיונות רצח דומים בחברה הערבית בשנים שקדמו, כולל מקרה של ניסיון רצח של צעירה טרנסג'נדרית שהתלוננה על איומים מצד אחֶיה בשנת 2019, וכן נטען כי הרצח מעיד על חוסר במעני רווחה לקהילה הלהט"בית הערבית, המעמיד אותם בסיכון. בעקבות הרצח הודיע משרד הרווחה ב-13 ביוני 2023 על הקמה של מקלט לערבים להט"בים, שהקמתו אושרה לפני כשנה וחצי אך התעכבה, באופן מיידי.

==ראו גם==
* רצח על חילול כבוד המשפחה

== הערות שוליים ==

קטגוריה:2023 בישראל
קטגוריה:אלימות נגד להט"ב בישראל
שקור
אום עלי

אום עלי (בערבית מצרית: أم على) הוא קינוח מסורתי מהמטבח המצרי הנחשב לקינוח לאומי של מצרים. הקינוח דומה לפודינג לחם, אך אינו מכיל ביצים. הקינוח מוגש כמאכל חם או קר, ונהוג לאכול אותו במהלך הרמדאן כחלק מסעודת האפטאר.

לקינוח גרסאות רבות במצרים. בירדן ובעיראק קיימת גרסה הנקראת "חומיאה".

== הכנה ==

את האום עלי מכינים ממאפה (לחם או כל מאפה אחר) שנפרס לחתיכות. את החתיכות מערבבים עם פיסטוקים, קוקוס טחון, צימוקים והרבה סוכר. על התערובת יוצקים חלב, לעיתים מעורבב עם שמנת, ולאחר מכן מפזרים קינמון. לבסוף, נאפית התערובת בתנור עד להזהבתה.

== מסורת ==

מקור המנה במצרים של ימי הביניים. על פי המסורת, לאחר ששג'ר א-דור נכשלה במזימתה לרצוח את אייבכ ואף נהרגה בעצמה, אום עלי, אשתו הראשונה של אייבכ, ביקשה מכל הטבחים והנשים המצריות להמציא את הקינוח הכי טעים שהם יוכלו ליצור. המתכון שנבחר הופץ ברחבי מצרים במטרה לחגוג את מותה של שג'ר א-דור. הקינוח זכה לפופולריות רבה, ונקרא מאז על שמה של אום עלי.

==קישורים חיצוניים==

==הערות שוליים==

קטגוריה:המטבח המצרי
קטגוריה:מאכלים לאומיים
קטגוריה:המטבח הערבי: קינוחים
קטגוריה:מאכלי לחם
Providencia stuartii

Providencia stuartii (בדרך כלל P. stuartii) הוא חיידק גראם שלילי שנמצא בדרך כלל בקרקע, במים ובביוב. P. stuartii הוא המין הנפוץ ביותר מבין חמשת המינים השייכים לסוג Providencia, יחד עם Providencia rettgeri, Providencia alcalifaciens, Providencia rustigianii, P. heimbachae<ref name="226541 Medscape"></ref>.

ניתן להדגיר את Providencia stuartii בטמפרטורה של 37 מעלות צלזיוס באגר מזין או מרק מזין<ref name="Providencia stuartii"></ref>. P. stuartii הוא המקור הגנומי לאנזים ההגבלה, PstI. ל-P. stuartii כושר תנועה באמצעות שוטונים (flagella), הוא אינו מייצר נבגים, אינו מתסיס לקטוז, הוא קטלאז חיובי ואוקסידאז שלילי. הוא יכול לגדול גם בתנאים אנאירוביים ועל אגר ציטראט של סימון<ref name="The Firmicutes"></ref>.

== תפקיד במחלות ==
Providencia stuartii הוא המין הנפוץ ביותר בין מיני הפרובידנסיה המסוגל לגרום לזיהומים בבני אדם. Providencia stuartii הוא פתוגן אופורטוניסטי שנצפה בחולים עם כוויות קשות או בחולים עם צנתרי שתן לטווח ארוך, מה שמציב סיכון גבוה יותר לזיהומי P. stuartii בפני חולים קשישים.

בבעלי חיים זיהומי P. stuartii יכולים לגרום לשלשול ילודים עקב זיהום P. stuartii בפרות חולבות. בבני אדם ניתן לבודד את P. stuartii משתן (הנפוץ ביותר), צואה ודם, כמו גם מתרביות ליחה, עור ופצעים. אלח דם שהוא תוצאה של P. stuartii מגיע בעיקר ממקור דרכי השתן. זוהי הסיבה השכיחה ביותר לתסמונת שקית שתן סגולה<ref></ref>. בבדיקה גופנית, זיהום בזרם הדם P. stuartii קשור לחום, טכיקרדיה ויתר לחץ דם<ref name="226541 Medscape" />.

== קישורים חיצוניים ==
* [https://web.archive.org/web/20110110185339/http://www.dsmz.de/microorganisms/html/strains/strain.dsm002250.htm DSMZ] אוסף גרמני של מיקרואורגניזמים ותרביות תאים
* [http://bacdive.dsmz.de/index.php?search=5084&submit=Search סוג זן של Providencia stuartii ב-Bac Dive - מטא-בסיס הנתונים של מגוון חיידקים]
* 

== הערות שוליים ==

קטגוריה:חיידקים אמיתיים
נשיא (תואר מקראי)

התואר "נשיא" בתנ"ך מוענק לאדם העומד בראש קבוצה ומנהיגה. 

== נשיאי השבטים ==

לאחר שעם ישראל יוצא ממצרים הוא מחולק לשלוש-עשרה קבוצות הנקראות שבטים. בראש כל שבט עומד אדם בשם נשיא. הנשיאים מוזכרים מספר פעמים בהקשרים של סדר ההליכה במדבר ושל מפקדים לספירת העם. ישנם שני מפקדים בספר במדבר ובהם מוזכרים שמות שונים של נשיאים, ככל הנראה כיוון שעבר זמן רב והם התחלפו. 

ב מתוארים קרבנות הנשיאים בחנוכת המשכן: <blockquote>"וַיְהִ֗י הַמַּקְרִ֛יב בַּיּ֥וֹם הָרִאשׁ֖וֹן אֶת־קׇרְבָּנ֑וֹ נַחְשׁ֥וֹן בֶּן־עַמִּינָדָ֖ב לְמַטֵּ֥ה יְהוּדָֽה׃ וְקׇרְבָּנ֞וֹ קַֽעֲרַת־כֶּ֣סֶף אַחַ֗ת שְׁלֹשִׁ֣ים וּמֵאָה֮ מִשְׁקָלָהּ֒ מִזְרָ֤ק אֶחָד֙ כֶּ֔סֶף שִׁבְעִ֥ים שֶׁ֖קֶל בְּשֶׁ֣קֶל הַקֹּ֑דֶשׁ שְׁנֵיהֶ֣ם מְלֵאִ֗ים סֹ֛לֶת בְּלוּלָ֥ה בַשֶּׁ֖מֶן לְמִנְחָֽה׃ כַּ֥ף אַחַ֛ת עֲשָׂרָ֥ה זָהָ֖ב מְלֵאָ֥ה קְטֹֽרֶת׃ פַּ֣ר אֶחָ֞ד בֶּן־בָּקָ֗ר אַ֧יִל אֶחָ֛ד כֶּֽבֶשׂ־אֶחָ֥ד בֶּן־שְׁנָת֖וֹ לְעֹלָֽה׃ שְׂעִיר־עִזִּ֥ים אֶחָ֖ד לְחַטָּֽאת׃ וּלְזֶ֣בַח הַשְּׁלָמִים֮ בָּקָ֣ר שְׁנַ֒יִם֒ אֵילִ֤ם חֲמִשָּׁה֙ עַתּוּדִ֣ים חֲמִשָּׁ֔ה כְּבָשִׂ֥ים בְּנֵֽי־שָׁנָ֖ה חֲמִשָּׁ֑ה זֶ֛ה קׇרְבַּ֥ן נַחְשׁ֖וֹן בֶּן־עַמִּינָדָֽב"</blockquote>כל הנשיאים הביאו את אותו הקרבן, אך כל אחד מהם מוזכר בנפרד.

== נשיאים שאינם חלק משבטי ישראל ==
בנוסף לנשיאי השבטים, בתנ"ך מוזכרים אנשים נוספים הזוכים לכינוי "נשיא": בספר בראשית מכונה אברהם בתואר נשיא כאשר אנשי חברון רוצים לכבד אותו. גם שכם בן חמור נקרא נשיא, תואר המראה על חשיבותו ומעמדו. גם צאצאיו של ישמעאל נקראים נשיאים.

לאחר חורבן בית המקדש הראשון היהודים גולים לבבל, שהופכת לפרס, שמלכה כורש נותן להם רשות לחזור לארץ ישראל ולבנות את בית המקדש. המנהיג שמוביל את העלייה, ששבצר, מכונה גם כן נשיא.

== תפקידי הנשיא ==
לא מוזכר תפקיד ספציפי שהנשיא ממלא, אם כי יש לו קרבנות מיוחדים: במקרה שבו הנשיא חוטא, הוא מביא שעיר עיזים זכר ולא שעירה.

קטגוריה:אישים בתנ"ך
STS-100

STS-100, הייתה משימה בתוכנית מעבורות החלל של נאס"א. המטרה העיקרית הייתה להתחבר לתחנת החלל הבין-לאומית ולהתקין זרוע רובוטי קנדארם2.

== צוות ==
* מפקד המשימה: קנת רומינג'ר 
* טייס: ג'פרי אשבי (Jeffrey S. Ashby)
* מומחה למשימה: כריס הדפילד ( Chris Hadfield)
* מומחה למשימה: ג'ון פיליפס (John L. Phillips)
* מומחה למשימה: סקוט פרזינסקי (Scott E. Parazynski)
* מומחה למשימה: אומברטו גווידוני ( Umberto Guidoni)
* מומחה למשימה: יורי לונצ'קוב ( Yury Lonchakov)

== המשימה ==
משימה STS-100 הייתה המשימה התשיעית לתחנת החלל הבינלאומית. המעבורת שוגרה ממרכז החלל קנדי ב-19 באפריל 2001 וב-21 באפריל היא התחברה למודול "דסטיני" של תחנת החלל הבין-לאומית. באותה עת בתחנת החלל כבר פעלה משלחת מס' 2 לתחנת החלל הבין-לאומית בפיקוד יורי אוסצ'וב. על המעבורת הותקן מודול לוגיסטי רב תכליתי Raffaello עם מצרכים שונים בהיקף של 2,721 ק"ג לצוות של תחנת החלל.

ב-22 באפריל פרזינסקי והדפילד החלו בפעילות חוץ רכבית. הם התקינו אנטנה חדשה על מודול "דסטיני" והתחילו בהתקנת ובדיקות זרוע רובוטי קנדארם2. פעילות זו נמשכה קצת יותר מ-7 שעות. פעילות נוספת נערכה ב-24 באפריל כאשר לזרוע רובוטי חוברו כבלי שרות. גם פעילות זו נמשכה מעל ל-7 שעות.

במקביל לפעילויות אלו בוצע פירוק ציוד ממודול לוגיסטי והעברתו לתחנת החלל. במקומם למודול זה הועברו ציודים ומסמכים שונים בהיקף של 725 ק"ג שניתן להחזיר לכדור הארץ.

לאחר השלמת העברת ציוד מודול לוגיסטי רב תכליתי Raffaello הוחזר לתא המטען של המעבורת. מעבורת התנתקה מתחנת החלל ב-29 באפריל ונחתה במסלול נחיתה מס' 22 בבסיס חיל האוויר אדוארדס ב-1 במאי.

משלחת מס' 2 של תחנת החלל המשיכה בעבודה שנמשכה עד ל-22 באוגוסט 2001.

== ראו גם ==
* משימות מעבורות החלל

== קישורים חיצוניים ==

* [https://www.nasa.gov/mission/sts-100/ אודות משימת STS-100 באתר נאס"א]
* [http://www.spacefacts.de/mission/english/sts-100.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_104_STS-100_Press_Kit.pdf דיווח לעיתונות]
* [https://www.youtube.com/watch?v=9Sf9W4Y9hnc סרט עם תקציר של מהלך המשימה]

STS-100
קטגוריה:2001 בארצות הברית
ואצראטוט

ואצראטוט (בהונגרית: Vácrátót) הוא כפר בהונגריה במחוז פשט, בנפת ואץ, בגוש בודפשט. נכון לשנת 2021 מתגוררים בו 2,038 תושבים.

== מיקום ==
ואצראטוט ממוקם באגן Veresegyházi בחלק הצפוני של המישור ההונגרי הגדול. הוא תחום על ידי גבעות גדלה ממזרח, הר שומיו והר קה מדרום, רכס גבעות בשולי הצ'רהאט מצפון, ולבסוף עמק גד ממערב.

באגן הרחב של האזור ההררי, שניתן לומר שהוא נמוך יחסית, גושי אבן הגיר ששקעו בימי הביניים היו מכוסים בחול. החול שמקורו מנהר הועבר לכאן בעידן הקרח על ידי הדנובה העתיקה, כמו גם מהנחלים המגיעים מהצפון. במהלך התחממות היבשה לאחר עידן הקרח, הסחף הפך במידה רבה לחול טובעני. בתקופה המאוחרת והרטובה יותר, גדות החול היו מכוסות ברובן בכיסוי צמחייה, אך באזורים העקרים יותר נמשכת תנועת החול גם כיום. הצמחייה הקדומה הייתה מורכבת ברובה מאלונים: בשטחי הלס ניתן למצוא עקבות של אלוני לס עם אדר טרטרילס, ובמישורי ההצפה הגבוהים ניתן למצוא עקבות של חורשות אלון שונים. עוזררים שונים היו אופייניים במפלס השיח העשיר.

== נגישות ==
ניתן להגיע אל היישוב גם בכביש מואץ ומגדלה בכביש 2104, שהוא גם הרחוב הראשי של היישוב. עם שכנתה מצפון-מזרח, Váchartyán, ודרכה עם אזור Galgamácsa היישוב מחובר על ידי כביש 2105.

בין קווי הרכבת הארציים נוגעים בו קו הרכבת בודפשט–ואצראטוט–ואץ והקו אסוד–Galgamácsa–ואצראטוט אשר כאן יש להם תחנה משותפת. תחנת הרכבת ואצראטוט ממוקמת יותר מקילומטר אחד מהקצה הצפוני של מרכז היישוב, ממש ליד כביש 2104.

== ילידי המקום ==
* אישטוואן קבשי (1911 – 1981) היה אספן אמנות משמעותי יהודי-הונגרי.

== אתרים בעלי עניין ==
* טירת הפיקוח (Vigyázó-kastély (Vácrátót))
* הגן הבוטני בעל השם הבינלאומי מקבל בברכה כמאה אלף מבקרים מדי שנה. כאן ניתן למצוא את האוסף הבוטני הגדול בהונגריה, בו מלבד הצמחים האקזוטיים בחממה ובגן הסלעים, ניתן להתפעל מאוסף העצים והשיחים העשיר במיוחד של הגן, וכן מהרכב הגן המציג את צמחים תנ"כיים. הגן הבוטני נמצא בפיתוח מתמיד: הושלמו גם בית הפחמן, בית הקקטוסים ובית הברומליה והסחלב.
* אנדרטת מלחמת העולם.<ref>[https://varosvedo.hu/2019/08/21/17653/ Budapesti Városvédő Egyesület]</ref>

== גלריית תמונות ==
<gallery class="center">
קובץ:VacratotVigyazo.JPG|טירת הפיקוח, ואצראטוט
קובץ:Vácrátót légifotó1.jpg
קובץ:Vácrátót légifotó2.jpg
קובץ:Vácrátót légifotó3.jpg
</gallery>

== לקריאה נוספת ==
* סדרת ספריית הכפר הונגרי מאה, ואצראטוט, נכתב על ידי László Böőr ו-Atila Szabó, בעריכת טיבור אגאי, 2001

== ראו גם ==
* [http://www.vacratot.hu האתר הרשמי של ואצראטוט]
* [http://utazom.com/vendegvaro/vacratot סקירה על ואצראטוטבאתר utazom.com]
* [http://terkepkalauz.hu/index.php?option=com_content&task=view&id=663&Itemid=99999999 מדריך מפות – Vácrátot]
* [http://vacratot.lap.hu Vácrátót.lap.hu]
* [http://www.iranymagyarorszag.hu/info/vacratot/ הכיוון הונגריה]

== קישורים חיצוניים ==
* 

== הערות שוליים ==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ג'יימס ברנן

ג'יימס ברנן (באנגלית: James Brenan; 1837 – 7 באוגוסט 1907) היה אמן אירי.

== ביוגרפיה ==
ברנן נולד בשנת 1837 בדבלין. הוא למד בבית הספר של סטרונג, רחוב פיטר ובבית ספר ד"ר סטיורטס ברחוב טמפל. לאחר מכן הוא החל את הכשרתו באמנות בבית הספר לעיצוב של החברה המלכותית של דבלין. הוא נסע ללונדון בגיל ארבע עשרה כדי לעסוק באמנויות דקורטיביות.<ref>Minch, Rebecca (2009). "Brenan, James". Dictionary of Irish Biography. Retrieved 25 November 2022.</ref>

== קריירה ==
ברנן היה בין הציירים הפופולריים ביותר של אירלנד במאה התשע-עשרה. הוא נסע ללונדון שם למד אמנויות דקורטיביות אצל אוון ג'ונס ומתיו דיגבי וויאט.<ref>Snoddy, Theo. Dictionary of Irish Artists: 20th Century, 2nd Edition. Merlin Publishing, Dublin, Ireland, 2002. Pg.48-49. Retrieved Apr. 02, 2008.</ref> בין 1855 עד 1860, ברנן התאמן תחילה בבית הספר להכשרת מורים לאמנות, בית מרלבורו, לונדון. ואחר כך הוא עבר לבית ספר לאמנות בברמינגהם, מאחר שנהנה מבית הספר ברנן חזר לשם גם שנה לאחר מכן.<ref>Irish visual artists' handbook. Internet Archive. Dublin, Ireland : Association of Artists in Ireland. 1994</ref> בשנת 1853 זכה במדליית הפרס של המחלקה למדעים ולאמנויות.
ג׳יימס ברנן, נערה כפרית אירית, 1861
הוא הפך למנהל בית הספר לאמנות בקורק ב-1860 והחל לעבוד עם האקדמיה המלכותית היברניאן שנה לאחר מכן. ברנן מונה למנהל בית הספר לאמנות של דבלין מטרופוליטן ב-1889. בין אלה שלימדו שם היו הנרי ג'ונס ת'אדאוס וויליאם אורפן. ברנן גם יזם שיעורי עיצוב כדי לפתח ולקדם את תעשיית ייצור התחרה ומלאכות אחרות.<ref>"ARTSEDGE: Ireland Online: Look: Virtual Exhibit: Brian P. Burns Collection". Archived from the original </ref>

לאחר פרישתו כמנהל, ג'ורג' טינדל פלונקט הצהיר כי ברנן "ייזכר תמיד בזכות ההצלחה הגדולה שהשיג והמקום הגבוה מאוד שהשיג בית הספר תחת ניהלו בין בתי הספר לאמנות של הממלכה המאוחדת".<ref>Turpin, John (1994). "Irish Art and Design Education". Irish Arts Review Yearbook. 10: 209–216. JSTOR 20492791</ref>

=== מורשת ===
אומרים<ref>Turpin, John (1982). "The Royal Dublin Society and its School of Art, 1849-1877". Dublin Historical Record. 36 (1): 2–20</ref> שהשיעורים של ייצור תחרה וקורסים לעיצוב תחרה שהקים ברנן בבית הספר העירוני לאמנות קרופורד, הובילו למודעות הלאומית לייצור תחרה מ-1886 עד 1914, "ההתמחות הזאת לא הייתה עד לעבודות הקידום של ג'יימס ברנן בקורק ודבלין של עיצוב תחרה, שהפך לענף משמעותי".<ref>"Irish Lace History". forgottencotton.ie.</ref> קידומו המתמשך הייתה הסיבה לכך ש"המלאכות החדשות התפתחו בדבלין בשנים הראשונות של המאה העשרים".

בשנת 2009 הציור "תפילת שחרית, פנים קוטג', מחוז קורק, 1901" שלו נמכר ב-9,500 ליש"ט.<ref>"James Brenan RHA (1837-1907)". Whytes Auctions</ref>

== קישורים חיצוניים ==

== הערות שוליים ==

קטגוריה:ציירים אירים
קטגוריה:ילידי 1837
קטגוריה:נפטרים ב-1907